Tegin mõned pingelised minutid tagasi läbi hanzaneti ülekannet õppemaksu tasumiseks, soovitud summa 3600.- asemel unustasin maksekorralduse vastavale väljale numbrid 8400.-, sisestasin paroolikaardilt koodi nr 51 kolm esimest numbrit ja klikkisin nuppu "kinnitan makse". Avalehel kontojääki kontrollides taipasin, millega olin  just hakkama saanud. Järgnes paaniline telefonikõne Tartusse sisuga "Aaapppiii!!!!!" Õnneks taipasin õige pea, et teises linnas ülekandekaamerat kokku pakkiv elukaaslane mulle antud situatsioonis väga palju abiks olla ei saa. Kogusin ennast ja valisin telefoniklahvidel hoopis numbrid 6 310 310 - hansapanga klienditugi ja telefonipank. Tollel numbril vastanud neiu identifitseeris mu kasutajatunnust ja paroolikaardil olevaid numberid küsides ning sain probleemideta makse annulleerida. Telefoni teel on võimalik sellisel viisil identifitseerida vaid neid kliente, kes seda eelnevalt telleri juures lubanud on. Ehk siis kui pangateller kellegilt maia näoga peaks küsima, et kas telefonipanka soovite, siis tasuks pikemalt mõtlemata "jah" öelda.